**Քելի Նայթ Քրաֆթ** (անգլ.՝ Kelly Knight Craft), (անգլ.՝ Guilfoil փետրվարի 24, 1962(1962-02-24), Լեքսինգտոն, Կենտուկի, ԱՄՆ), ամերիկացի քաղաքական գործիչ, դիվանագետ։ Համարվում է ՄԱԿ-ի ԱՄՆ մշտական ներկայացուցիչը է 2019 թվականի հուլիսի 30-ից։

Եղել է Միացյալ Նահանգների դեսպանը Կանադայում 2017 թվականի հոկտեմբերի 23-ից մինչև 2019 թվականի հուլիսի 30-ը։

Կենսագրություն
--------------

Անասնաբույժ Բոբի Գիլֆոյլայի և Շերի Դեյլ Գիլֆոյլի դուստրը։ Նրա հայրը եղել է Դեմոկրատական կուսակցության ակտիվիստ և կուսակցությունը ղեկավարել է Կենտուկիի Բարեն կոմսությունում։ Նա մեծացել է Կենտուկի նահանգի Գլազգո քաղաքում և 1980 թվականին ավարտել է Գլազգոյի միջնակարգ դպրոցը։

1984 թվականին ստացել է բակալավրի աստիճան Կենտուկի համալսարանում։

2004 թվականին Նայթ Քրաֆթը եղել է Ջորջ Բուշ կրտսերի նշանավոր կողմնակիցը։ 2016 թվականի նախագահական ընտրություններում Նայթ Քրաֆթը և նրա ամուսինը աջակցել են սենատոր Մարկո Ռուբիոյին և գործարար Դոնալդ Թրամփին։

2007 թվականին նախագահ Ջորջ Բուշը նրան նշանակել Է ՄԱԿ-ում այլընտրանքային պատվիրակ, որտեղ նա ուշադրությունը կենտրոնացրել է Աֆրիկայի գործերին ԱՄՆ-ի մասնակցության վրա։

2016 թվականին նա եղել է պատվիրակ հանրապետական ազգային համագումարում Կոնեկտիկուտ նահանգից։ Ղեկավարել է *Kelly G. Knight LLC*-ը, որը խորհրդատվական ընկերություն է Լեքսինգթոնում։

Նայթը Քենտուկիի համալսարանի հոգաբարձուների խորհրդում աշխատել է 2016 թվականի օգոստոսից։ Մորհեդի համալսարանի պատվավոր դոկտոր։

2017 թվականի հունիսի 15-ին նախագահ Դոնալդ Թրամփը Կանադայում դեսպանի պաշտոնում նշանակեց Նայթ Քրաֆթին։ Նրա թեկնածությունը սենատի կողմից հաստատվել է օգոստոսի 3-ին (պաշտոնը ստանձնել է հոկտեմբերի 23-ին)։

2017 թվականից մինչև 2019 թվականը եղել է Կանադայում ԱՄՆ դեսպան։

2019 թվականի փետրվարի 22-ին Նախագահ Թրամփը ՄԱԿ-ում դեսպանի պաշտոնում առաջարկել է Քրաֆթի թեկնածությունը։

2019 թվականի հուլիսի 30-ին ԱՄՆ Սենատը քվեարկել է ՄԱԿ-ում ԱՄՆ մշտական ներկայացուցչի պաշտոնում նրա թեկնածության օգտին։

2019 թվականի սեպտեմբերի 12-ին ստանձնել է պաշտոնը։

Անձնական կյանք
--------------

Նա ամուսնացել է 2016 թվականի ապրիլին Ջո Քրաֆտի հետ։ Նրա ամուսինը միլիարդատեր է, որը ղեկավարում է ածուխի արդյունահանումը *Alliance Resource Partners, L.P.* ընկերությունում, Միացյալ Նահանգների արևելյան մասում երրորդ խոշորագույն ածուխի արտադրողն է։

Ծանոթագրություններ
------------------

1. 1 2  GeneaStar
2. ↑  «BOARD OF TRUSTEES MEMBERS - Kelly Knight Craft». *University of Kentucky*. Արխիվացված է օրիգինալից 2017 թ․ հուլիսի 19-ին. Վերցված է 2018 թ․ օգոստոսի 8-ին.
3. ↑  «PN603 — Kelly Knight Craft — Department of State». *Congress.gov*. Վերցված է 2017 թ․ դեկտեմբերի 17-ին.
4. ↑  Rucker, Philip; Gearan, Anne (2019 թ․ փետրվարի 22). «Trump announces nomination of Kelly Knight Craft as U.S. ambassador to United Nations». *The Washington Post* (անգլերեն).`{{cite web}}`: CS1 սպաս․ բազմաթիվ անուններ: authors list (link)
5. ↑  Margaret Besheer (2019 թ․ սեպտեմբերի 12). «New US Ambassador to UN Takes Up Post» (անգլերեն). Voice of America. Վերցված է 2019 թ․ հոկտեմբերի 10-ին.

Արտաքին հղումներ
----------------

* Biography of U.S. Ambassador to Canada(անգլ.)
* Знакомьтесь: Келли Крафт. Новый постпред США при ООН // ТАСС, авг 2019

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քելի Քրաֆթ» հոդվածին։ |

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Թեմատիկ կայքեր | Internet Movie Database |
|  |
| Չափորոշչային վերահսկողություն | ISNI: 0000000500284653 · LCCN: no2019077290 · VIAF: 19156131070958312927 · WorldCat VIAF: 19156131070958312927 |

 |